19 снежня 2013 г. а 17-й гадзіне ў Нацыянальным гістарычным музеі Рэспублікі Беларусь адкрываецца выстава “Скарбы Украіны”. Упершыню ў Беларусі экспануюцца ўнікальныя творы мастацтва са срэбра з каштоўнымі камянямі, фарфору і фаянсу. Гэта сумесны праект Нацыянальнага гістарычнага музея Рэспублікі Беларусь і Нацыянальнага музея гісторыі Украіны (г.Кіеў). Экспануюцца помнікі са збору Нацыянальнага музея гісторыі Украіны і яго філіяла – Музея гістарычных каштоўнасцей Украіны. Праект ажыццёўлены пры фінансавай падтрымцы кампаніі Japan Tobacco International у Рэспубліцы Беларусь.